**Ministru kabineta rīkojuma projekta „Par valsts galvenā autoceļa projekta „E67/A7 Ķekavas apvedceļš” publiskās un privātās partnerības iepirkuma procedūras uzsākšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskās un privātās partnerības likuma 16.panta pirmās daļas 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kvalitatīvs autoceļu tīkls ir pamats visu tautsaimniecības nozaru attīstībai.  Valsts galvenā autoceļa E67/A7 Rīga – Bauska – Lietuvas robeža (Grenctāle) posms Rīga – Ķekava ir viens no noslogotākajiem ceļiem Rīgas pieejās ar satiksmes intensitāti ap 17 000 automašīnām diennaktī, kurš šķērso blīvi apdzīvoto Ķekavas ciemu. Autoceļš E67/A7 ietilpst TEN-T tīklā, kā arī pēc Rīgas pilsētas Dienvidu tilta 3. būvdarbu kārtas pabeigšanas 2013. gadā satiksmes intensitāte uz attiecīgā ceļa posma ir palielinājusies. Esošā satiksmes intensitāte ir ne tikai sasniegusi ceļa normālprofila kritisko robežu, bet arī trīskārši pārsniedz esošā ceļa normālprofilam atbilstošo smagā transporta optimālo transportlīdzekļu skaitu, kas būtiski pārsniedz esošā ceļa caurlaides spēju.  Ķekavas apvedceļa būvniecības nepieciešamība ir izvērtēta dažādos pētījumos, tai skaitā Satiksmes ministrijas 2010. gada 18. oktobrī apstiprinātajā Rīgas un Pierīgas Mobilitātes plānā.  Atbilstoši Latvijas Nacionālās attīstības plāna 2014.-2020.gadam (turpmāk – NAP2020) rīcības virziena „Pakalpojumu pieejamība līdzvērtīgāku darba iespēju un dzīves apstākļu radīšanai” mērķa sasniegšanai noteiktajam uzdevumam – nodrošināt nozīmīgāko transporta koridoru infrastruktūras attīstību, Ministru Kabineta 2013. gada 27. decembra rīkojumā Nr.683 “Par transporta attīstības pamatnostādnēm 2014.–2020.gadam” ir iekļauts pasākums 1.2.1. TEN-T tīklā esošo autoceļu atjaunošana un attīstība. Šī pasākuma ietvaros ir paredzēta aktivitāte „1.2.1.2. E67/A7 Ķekavas apvedceļa izbūves projekta sagatavošana tā īstenošanas uzsākšanai pēc publiskās un privātās partnerības modeļa un īstenošanas uzsākšana, ja tiks pieņemts attiecīgs Ministru kabineta lēmums.”  Lai nodrošinātu sabiedrībai augstākas kvalitātes pakalpojumu ilgtermiņā par līdzīgu vai zemāku samaksu salīdzinājumā ar tradicionālo iepirkumu, Satiksmes ministrijā ir pieņemts lēmums Ķekavas apvedceļa būvniecībā piemērot publiskās un privātās partnerības modeli, investīciju periodā piesaistot valsts budžetam alternatīvu finansējumu.  Satiksmes ministrija kā atbildīgā institūcija uzskata, ka lēmums par publiskās un privātās partnerības modeļa izmantošanu ir pamatots un atbilst NAP 2020 [444] nosauktajiem ieviešanas instrumentiem, ka paredzēto uzdevumu īstenošanai var tikt izmantots publiskās un privātās partnerības modelis, nodrošinot šādā veidā finansētu projektu pilnīgu caurspīdīgumu un atskaitīšanos par visu ieguldījumu atbilstību valsts interesēm, kā arī kopumā ievērojot valsts ilgtermiņa saistības. Attiecībā par izvēlētā finansēšanas modeļa iekļaušanos Satiksmes ministrijas plānotajā budžetā, paskaidrojam, ka Transporta attīstības pamatnostādnēs 2014.-2020.gadam Ķekavas apvedceļa projekta realizācijai ir norādīts, ka nepieciešams finansējums no valsts pamatbudžeta būvniecībai nepieciešamo zemju iegādei.  2012.gada 16.augustā Ministru kabinetā (protokola nr.46, 20.§ 1.punkts) tika pieņemts zināšanai Satiksmes ministrijas informatīvais ziņojums „Autoceļu finansēšanas modelis”, kurā tika aprakstīta pašreizējā situācija un problēmas ar valsts autoceļu tīkla finansēšanu, tai skaitā sniegta informācija par minimālo normatīvi nepieciešamo finansējumu valsts autoceļu tīkla uzturēšanai un saglabāšanai aptuveni 427 milj. *euro* apmērā, norādot pašreizējo piešķirto finansējumu aptuveni 1/3 apmērā no normatīvi nepieciešamā. Informatīvajā ziņojumā kā viens no priekšlikumiem valsts autoceļu tīkla finansējuma palielinājumam bija Satiksmes ministrijas piedāvājums piesaistīt publiskās un privātās partnerības finansēšanas modeli valsts autoceļu tīkla papildus finansēšanai.  Ministru kabineta rīkojuma projekts „Par valsts galvenā autoceļa projekta „E67/A7 Ķekavas apvedceļš” publiskās un privātās partnerības iepirkuma procedūras uzsākšanu”” (turpmāk – Rīkojuma projekts) paredz uzsākt publiskās un privātās partnerības iepirkuma procedūras veikšanu valsts galvenā autoceļa projektam „E67/A7 Ķekavas apvedceļš”, tā īstenošanai izvēloties partnerības iepirkuma procedūru.  Pēc Rīkojuma projekta pieņemšanas Satiksmes ministrija atbilstoši Ministru kabineta 2012.gada 11.decembra noteikumos Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” noteiktajam iesniegs jauno politikas iniciatīvu, kurā tiks pieprasīts finansējums no valsts pamatbudžeta attīstības izdevumiem E67/A7 Ķekavas apvedceļa izbūves projekta finansējuma nodrošinājumam.  Sākotnēji jautājums ir skatīts un konceptuāli atbalstīts Ministru kabineta 2014. gada 7. oktobra sēdē (protokols Nr.53, 35.§). Atkārtoti skatot jautājumu Ministru kabineta 2014. gada 9. decembra (protokols Nr.69, 63.§) sēdē pieņemts lēmums Satiksmes ministrijai priekšlikumu par rīkojuma projekta turpmāko virzību iesniegt Valsts kancelejā pēc tam, kad Eiropas Komisijā būs pieņemts lēmums par Eiropas Komisijas prezidenta Ž.K.Junkera izvirzīto iniciatīvu piecu gadu laikā veicināt Eiropas Savienības ekonomikas izaugsmi.  2015. gada 25. jūnijā pieņemta Eiropas Parlamenta un Padomes Regula (ES) 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013.  Lai nodrošinātu projektam iespējamu atbalstu no Eiropas Stratēģisko investīciju fonda, saskaņā ar Finanšu ministrijas un Centrālās finanšu un līgumu aģentūras (turpmāk – CFLA) nosacījumiem ir papildināts un aktualizēts FEA, kas ir ticis iztulkots un nosūtīts Eiropas Investīciju bankai (turpmāk - EIB) ar mērķi pieteikties atbalsta saņemšanai. 2015. gada 28. oktobrī pēc EIB uzaicinājuma valsts akciju sabiedrības „Latvijas Valsts ceļi” (turpmāk – LVC) pārstāvji devās uz EIB centrālo biroju Luksemburgā, kur darba tikšanās ietvaros prezentēja Projektu un tā gatavības stadiju. Tikšanās laikā EIB apstiprināja, ka ir ieinteresēti šī projekta realizācijā un ka Projekts ir pieteikts, un tiks izskatīts EIB atbalsta (tai skaitā Eiropas stratēģisko investīciju fonda ietvaros) iespējamai piesaistei projekta īstenošanai. Saskaņā ar KPMG aprēķiniem valsts galvenā autoceļa projekta „E67/A7 Ķekavas apvedceļš” gadījumā katrs aizdevuma likmes samazinājums par vienu procentu valstij radītu nominālās paredzētās līgumcenas samazinājumu jeb ietaupījumu 4,57 miljonu *euro* apmērā.  Pēc papildus informācijas saņemšanas un analīzes 2015. gada 15. decembrī EIB ir informējusi, ka projekts ir detalizēti izvērtēts un tas ir atbilstošs noteiktajiem kritērijiem, lai uzsāktu sarunas par EIB līdzdalību projekta finansēšanā (anotācijas pielikums Nr.4, SAMAnot\_p4\_180116\_EIB\_PPP). EIB ir izteikusi gatavību finansēt 50% no projekta izmaksām aizdevuma veidā.  Iesniegtie finanšu un ekonomiskie aprēķini (turpmāk - FEA) (anotācijas pielikums Nr.1, SAMAnot\_p1\_180116\_FEA\_Kekava\_PPP) ir iepriekš sabiedrības ar ierobežotu atbildību “KPMG Baltics SIA” (turpmāk – KPMG) izstrādātās FEA redakcijas aktualizācija. Par sākotnējo KPMG FEA tika saņemts CFLA 2014. gada 7. februāra atzinums Nr. 39-2-3/758, kā arī Finanšu ministrijas 2014. gada 27. marta atzinums Nr. 7-2-01/1814.  FEA aktualizācija tika veikta, jo partnerības iepirkuma līguma ietvaros noteiktā projekta īstenošana tika uzsākta vēlāk kā vienu gadu pēc FEA noteiktā uzsākšanas termiņa. Veikto un aktualizēto aprēķinu pamatā tika izmantotas makroekonomiskās prognozes un to skaitliskās vērtības saskaņā ar FM vadlīnijām publiskās un privātās partnerības projektiem (diskonta likme tika samazināta no 5% uz 4%, tika atjaunota vidējā bruto alga, aizdevuma likme), tika aktualizētas būvniecības izmaksas, tika aktualizēti projekta būvniecības un ekspluatācijas laiki, pārrēķināti sociālekonomiskie ieguvumi, kā arī tika pārskatīti projektam saistošie un aktuālie riski. Sekojoši tika pārrēķināta projekta neto pašreizējā vērtība un paredzētā līgumcena.  Ieguldījumam atbilstošā vērtība aprēķināta saskaņā ar KPMG 2009. gadā izstrādāto metodoloģiju "Publiskās un privātās partnerības finanšu un ekonomisko aprēķinu izstrādes vadlīnijas" (http://www.fm.gov.lv/lv/sadalas/ppp/biblioteka/informativie\_materiali/).  Atbilstoši Publiskās un privātās partnerības likumam izstrādātajam projekta finanšu un ekonomiskajam aprēķinam ir saņemti atzinumi no Finanšu ministrijas 2016. gada 5. februāra atzinums Nr. 7-2-01/709 (anotācijas pielikums Nr.3, SAMAnot\_p3\_080216\_FM\_PPP) un uzraudzības institūcijas ‑ Centrālās finanšu un līgumu aģentūras 2016. gada 19. janvāra atzinums Nr. 39-2-3/253 (anotācijas pielikums Nr.2, SAMAnot\_p2\_180116\_CFLA\_PPP).  Lai sasniegtu augstu projekta gatavības pakāpi, 2015.gada decembrī ir uzsākta atkārtota ietekmes uz vidi novērtējuma procedūra, ko paredzēts pabeigt 2016.gadā. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”, konsultants „KPMG”. |
| 4. | Cita informācija | Līdz partnerības iepirkuma līguma noslēgšanai publiskais partneris veic būvniecībai nepieciešamo zemju iegādi un tā tiks nodota privātajam partnerim lietojumā kā publiskā partnera resursi partnerības iepirkuma līguma darbības laikā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Autoceļu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Kvalitatīvs autoceļu tīkls tautsaimniecības nozaru attīstībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Autoceļu lietotājiem autoceļa lietošanas maksa nav paredzēta, kā arī privātajam partnerim papildus pieejamības maksājumiem citi maksājumi no publiskā partnera puses nav paredzēti. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016\*** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 442 650 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 442 650 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 442 650 | 0 | 2 272 928 | 4 713 300 | 6 100 928 |
| 2.1. valsts pamatbudžets: | 1 442 650 | 0 | 2 272 928 | 4 713 300 | 6 100 928 |
| 2.1.1. zemju izmaksas | 1 000 000 | 0 | 1 830 278 | 4 270 650 | 6 100 928 |
| 2.1.2. Administratīvās izmaksas \*\* | 442 650 | 0 | 442 650 | 442 650 | 0 |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -2 272 928 | -4 713 300 | -6 100 928 |
| 3.1. valsts pamatbudžets | 0 | 0 | -2 272 928 | -4 713 300 | -6 100 928 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* 2016. gadā veicamās darbības tiks finansētas Satiksmes ministrijas budžeta apakšprogrammai 23.06.00 “Valsts autoceļu pārvaldīšana, uzturēšana un atjaunošana” piešķirto līdzekļu ietvaros, lai nodrošinātu augstu projekta gatavības pakāpi  \*\* Projekta administratīvās izmaksās iekļautas ārējo konsultantu izmaksas, kas ietver ietekmes uz vidu novērtēšanu, skiču projekta sagatavošanu, iepirkuma dokumentācijas un partnerības līguma sagatavošanu un konsultēšanu iepirkuma laikā, saistīto organizāciju izsniegto tehnisko noteikumu aktualizēšana, topogrāfija, ģeoloģija, citas izpētes, vides jautājumi. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Satiksmes ministrija sagatavos pieprasījumu par valsts budžeta papildu nepieciešamo finansējumu, kas ietver zemju iepirkšanu ne vairāk kā 12 201 856 *euro* (2017.gadā ne vairāk kā 1 830 278 *euro*, 2018.gadā ne vairāk kā 4 270 650 *euro* un 2019.gadā ne vairāk kā 6 100 928 *euro*), administratīvās izmaksas iepirkuma dokumentācijas sagatavošanai ne vairāk kā 885 300 *euro* (2017.gadā un 2018.gadā 442 650 *euro* ik gadu) galvenā autoceļa projekta „E67/A7 Ķekavas apvedceļš” īstenošanai. Pieprasījums izskatāms Ministru kabinetā likumprojekta par vidējā termiņa budžeta ietvaru 2017. – 2019. gadam un 2017. gada valsts budžeta likumprojekta sagatavošanas procesā kopā ar visu ministriju un centrālo valsts iestāžu jauno politikas iniciatīvu pieprasījumiem, ņemot vērā valsts budžeta reālās iespējas.  Zemes iegāde ir uzsākta 2015. gadā un to plānots turpināt veikt 2016., 2017., 2018. un 2019. gadā. Kopējās zemes iegādes izmaksas saskaņā ar sākotnējo novērtējumu ir 13,8 milj. *euro*. Minētā summa ir bez PVN saskaņā ar Pievienotās vērtības nodokļa likuma 52.pantu. Nepieciešamo atsavināmo zemju kadastru vai to daļu informatīva rakstura saraksts pievienots pielikumā (pielikums Nr.5, SAMAnot\_p5\_180116\_zemes\_Kekava\_PPP). Projekta īstenošanai nepieciešamās zemes iegādi veiks publiskais partneris.  Detalizēta informācija par projekta ietekmi uz valsts budžetu norādīta KMPG izstrādātājos finanšu un ekonomiskajos aprēķinos (skatīt Anotācijas pielikumu Nr.1) un Finanšu ministrijas atzinumā.  Saskaņā ar kalendāro plānu:   1. 2016. gadā ir plānots pabeigt ietekmes uz vidi novērtējuma procedūru, veikt publisko iepirkumu izvēloties finanšu, ekonomiskos un juridiskos konsultantus, un uzsākt PPP iepirkuma procedūras dokumentācijas un partnerības līguma izstrādi, veikt konsultācijas ar EIB par finansēšanas noteikumiem; 2. 2017. gadā plānots pabeigt iepirkuma dokumentācijas un partnerības līguma izstrādi un konsultācijas ar potenciālajiem projekta finansētājiem un izsludināt PPP partnerības līguma iepirkumu; 3. 2018. gadā paredzēts pabeigt iepirkuma procedūru un noslēgt partnerības līgumu.   No publiskā partnera puses partnerības iepirkuma līgumu slēgs Satiksmes ministrija, savukārt tā izpildes uzraudzību veiks valsts akciju sabiedrība „Latvijas Valsts ceļi”. Partnerības iepirkuma līguma termiņš ir 23 gadi: investīciju periods (projektēšanas un būvniecības darbi) 3 gadus, uzturēšanas periods – 20 gadus. Plānotā partnerības iepirkuma līguma līgumcena ir 160 606 139.00 *euro* bez PVN. Paredzams, ka pieejamības maksājums būs 8 030 307 *euro* gadā un publiskais partneris sāk maksāt pieejamības maksājumu pēc būves nodošanas ekspluatācijā (aptuveni 2023. gadā).  Satiksmes ministrija pirms partnerības iepirkuma līguma noslēgšanas par galvenā autoceļa projekta „E67/A7 Ķekavas apvedceļš” īstenošanu jāiesniedz izskatīšanai Ministru kabinetā jautājums par finansējuma nodrošināšanu un valsts budžeta ilgtermiņa saistību uzņemšanos sākot ar 2023.gadu līdz 2042.gadam, lai veiktu pieejamības maksājumus privātajam partnerim ne vairāk kā 8 030 307 *euro* ik gadu.  Atbilstoši Eiropas nacionālo un reģionālo kontu sistēmas Eiropas Savienībā (turpmāk – EKS) metodoloģijai publiskās un privātās partnerības projekta aktīvi, balstoties uz risku pārdales novērtējumu, var tikt statistiski uzskaitīti privātā vai publiskā partnera aktīvu bilancē (pēc to ekonomiskās piederības). Partnerības projekta aktīvi  tiek uzskaitīti tā partnera aktīvu bilancē, kas uzņemas pēc būtības lielāko daļu ar projekta īstenošanu saistīto risku. Turklāt aktīvu attiecināšana privātā vai publiskā partnera bilancē rada atšķirīgu ietekmi uz vispārējās valdības sektora budžeta bilanci un parādu:  1)      ja aktīvi tiek uzskaitīti privātā partnera aktīvu bilancē, tad ietekme no projekta īstenošanas uz vispārējās valdības sektora bilanci tiek izlīdzināta partnerības līguma darbības laika posmā pieejamības maksājumu apmērā;  2)      ja aktīvi tiek attiecināti publiskā partnera aktīvu bilancē, tiek radīta nevēlama ietekme uz budžeta bilanci un parādu par būvniecības periodā veikto kapitālo ieguldījumu vērtību.  **Pamatojoties uz FEA novērtējumu (detalizēta informācija apskatāma Finanšu ministrijas 2016.gada 5.februāra atzinumā Nr.7-2-01/709), atbilstoši EKS nosacījumiem attiecībā uz publiskās un privātās partnerības projektu klasifikāciju un uzskaiti saskaņā ar Finanšu ministrijas viedokli pastāv vērā ņemams risks, ka partnerības iepirkuma līguma aktīvi tiks attiecināti kā vispārējās valdības aktīvu bilancē esoši, un tādējādi plānotā partnerības iepirkuma līguma īstenošana atstātu nevēlamu ietekmi uz valsts budžeta deficītu un parādu Ķekavas apvedceļa būvniecības periodā veikto kapitālo izdevumu apmērā (provizorisko fiskālo ietekmi sk. zemāk).** Līdz ar to rīkojuma projektā Satiksmes ministrijai sadarbībā ar Finanšu ministriju ir uzdots uzdevums nodrošināt tāda līguma projekta parakstīšanu, par kuru tiks saņemts *Eurostat* viedoklis, ka līguma aktīvi provizoriski atbilst EKS nosacījumiem, neradot nevēlamu ietekmi uz vispārējās valdības fiskālajiem rādītājiem.    Provizoriskā ietekme uz vispārējās valdības sektora budžeta izdevumiem, ja partnerības aktīvi tiek uzskaitīti publiskā partnera aktīvu bilancē, ir šāda:   |  |  |  |  |  |  |  | | --- | --- | --- | --- | --- | --- | --- | | Gads | Zemes iegāde | Administratī-vās  izmaksas | Pieejamības maksājumi | EKS korekcijas | Fiskālā ietekme\* |  | | **2015** | 600 000 |  |  |  | **600 000** |  | | **2016** | 1 000 000 | 442 650 |  |  | **1 442 650** |  | | **2017** | 1 830 278 | 442 650 |  |  | **2 272 928** |  | | **2018** | 4 270 650 | 442 650 |  |  | **4 713 300** |  | | **2019** | 6 100 928 |  |  |  | **6 100 928** |  | | **2020** |  |  |  | 15 524 718 | **15 524 718\*\*** |  | | **2021** |  |  |  | 31 049 435 | **31 049 435\*\*** |  | | **2022** |  |  |  | 31 049 435 | **31 049 435\*\*** |  | | **2023** |  |  | 8 030 307 | -3 881 179 | **4 149 128** |  | | **2024** |  |  | 8 030 307 | -3 881 179 | **4 149 128** |  | | **2025** |  |  | 8 030 307 | -3 881 179 | **4 149 128** |  | | **2026** |  |  | 8 030 307 | -3 881 179 | **4 149 128** |  | | **2027** |  |  | 8 030 307 | -3 881 179 | **4 149 128** |  | | **2028** |  |  | 8 030 307 | -3 881 179 | **4 149 128** |  | | **2029** |  |  | 8 030 307 | -3 881 179 | **4 149 128** |  | | **2030** |  |  | 8 030 307 | -3 881 179 | **4 149 128** |  | | **2031** |  |  | 8 030 307 | -3 881 179 | **4 149 128** |  | | **2032** |  |  | 8 030 307 | -3 881 179 | **4 149 128** |  | | **2033** |  |  | 8 030 307 | -3 881 179 | **4 149 128** |  | | **2034** |  |  | 8 030 307 | -3 881 179 | **4 149 128** |  | | **2035** |  |  | 8 030 307 | -3 881 179 | **4 149 128** |  | | **2036** |  |  | 8 030 307 | -3 881 179 | **4 149 128** |  | | **2037** |  |  | 8 030 307 | -3 881 179 | **4 149 128** |  | | **2038** |  |  | 8 030 307 | -3 881 179 | **4 149 128** |  | | **2039** |  |  | 8 030 307 | -3 881 179 | **4 149 128** |  | | **2040** |  |  | 8 030 307 | -3 881 179 | **4 149 128** |  | | **2041** |  |  | 8 030 307 | -3 881 179 | **4 149 128** |  | | **2042** |  |  | 8 030 307 | -3 881 179 | **4 149 128** |  | |  |  |  |  |  |  |  | | *\* aprēķini veikti, pieņemot, ka projekts tiek īstenots bez finansējuma piesaistes no Eiropas Stratēģisko investīciju fonda (EFSI).*  *\*\* nevēlama fiskālā ietekme.*  Rīkojuma projektā un anotācijā norādītajos aprēķinu rezultātos ir ņemtas vērā visas izmaksas, tai skaitā iekļauti nodokļi saskaņā ar Latvijas normatīvajiem aktiem. Centrālās finanšu un līgumu aģentūras 2016.gada 19.janvāra atzinumā ir norādīts, ka veiktie aprēķini ir pamatoti. | | | | | |  | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, veicot ietekmes uz vidi novērtējumu.. |
| 2. | Sabiedrības līdzdalība projekta izstrādē | Projekta finanšu un ekonomiskā aprēķina sagatavošanas un Finanšu ministrijas un uzraudzības institūcijas (CFLA) atzinumu saņemšanas stadijā sadarbība ar valsts pārvaldes institūcijām, kā arī Latvijas publiskās un privātās partnerības asociāciju informācijas apmaiņas līmenī. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV, V sadaļa – projekts šīs jomas neskar.

Satiksmes ministrs U. Augulis

Vīza: Valsts sekretārs K.Ozoliņš

2016.02.17. 13:50

2748

D.Sijāte, 67028284,

[dagnija.sijate@lvceli.lv](mailto:dagnija.sijate@lvceli.lv)

D. Suveizda, 67028253

[dace.suveizda@sam.gov.lv](mailto:dace.suveizda@sam.gov.lv)